**TELEPÜLÉSKÉPI KÖTELEZÉS**

A polgármester a jogszabályban foglaltak szerinti településképi kötelezési eljárást folytat le és az érintett ingatlan tulajdonosát az e rendeletben meghatározott településképi követelmények teljesülése érdekében az építmény, építményrész felújítására, átalakítására vagy elbontására kötelezi.

1. Településképi kötelezési eljárást kell lefolytatni a településkép védelmének érdekében, különösen:

a) az építmények

aa) jó karbantartásának;

ab) homlokzati elemeinek, színezésének védelme;

ac) az egységes megjelenés biztosításának;

ad) külső megjelenését kedvezőtlenül befolyásoló tárgyak, egyéb műszaki berendezések eltávolításának;

ae) rendeltetésnek megfelelő funkciójának megőrzése

érdekében;

b) az építési övezetre előírt zöldfelület biztosításának érdekében;

c) a telek területfelhasználási szabályoknak megfelelő használata érdekében;

d) építkezések átmeneti állapota esetében a terület adottságának megfelelő szintű bekerítésére, rendben tartására vonatkozó szabályok érdekében;

amennyiben a településképi elem fenntartása, karbantartása, átalakítása, kialakítása vagy használata nem felel meg az e rendeletben meghatározott előírásoknak.

2. Településképi kötelezési eljárást kell lefolytatni a településképi bejelentés nélkül vagy attól eltérően végzett építési tevékenység, reklámelhelyezések és rendeltetésváltoztatások esetében.

A településképi követelményeknek, a kötelezési eljárásban hozott figyelmeztetést tartalmazó döntésében megállapított határidőn túli teljesítése esetén, az ingatlan tulajdonosával szemben a magyar építészetről szóló 2023. évi C. törvény 100. § szerint településkép-védelmi bírság szabható ki, amelynek összege 200.000 – 2.000.000 Ft-ig terjedhet.

A kötelezettnek a településkép-védelmi bírságot a döntés véglegessé válásától számított 15 napon belül kell megfizetnie Kaposvár Megyei Jogú Város Önkormányzatának számlájára.

A be nem fizetett településkép-védelmi bírság, adók módjára behajtandó köztartozásnak minősül.